**Δελτίο Τύπου**

**Διαδικτυακό Συνέδριο«Παράγοντες Βιολογικής Καταπολέμησης, Βιοδιεγέρτες, Βιοπαρασιτοκτόνα και Ευρωπαϊκή Πολιτική»**

Το ερευνητικό πρόγραμμα «INTOMED: Καινοτόμα εργαλεία για την καταπολέμηση εχθρών και ασθενειών σημαντικών καλλιεργειών τηςΜεσογείου» διοργανώνει το 1ο διεθνές Διαδικτυακό Συνέδριο με τίτλο «**Παράγοντες Βιολογικής Καταπολέμησης, Βιοδιεγέρτες, Βιοπαρασιτοκτόνα και Ευρωπαϊκή Πολιτική**», την Παρασκευή **4 Δεκεμβρίου 2020**.

Το συνέδριο διοργανώνεται από το Δημοκρίτειο Πανεπιστήμιο Θράκης (ΔΠΘ) και το Εργαστήριο Γεωργικής Εντομολογίας & Ζωολογίας του Τμήματος Αγροτικής Ανάπτυξης, συνεργαζόμενο εταίρο του προγράμματος, και έχει ως στόχο να αναπτύξει έναν ανοιχτό διάλογο μεταξύ ερευνητών και δημόσιων και ιδιωτικών φορέων για την ενσωμάτωση και τη χρήση των καλύτερων πρακτικών βιολογικής καταπολέμησης στο πλαίσιο των ευρωπαϊκών πολιτικών. Το πρόγραμμα του συνεδρίου περιλαμβάνει ομιλίες και ομάδες συζήτησης (panel).

Το ερευνητικό πρόγραμμα INTOMED χρηματοδοτείται από τη Γενική Γραμματεία Έρευνας & Τεχνολογίας (ΓΓΕΤ) και το Ευρωπαϊκό Πρόγραμμα PRIMA, το οποίο υποστηρίζεται από το Horizon 2020, το πλαίσιο της Ευρωπαϊκής Ένωσης για την Έρευνα & την Καινοτομία. Στόχος του προγράμματος είναι η προώθηση της έρευνας στον τομέα των αλληλεπιδράσεων μικροοργανισμών-φυτών-αρθροπόδων και η ανάπτυξη νέων προϊόντων, η πρότασημεθόδων και στρατηγικών που στηρίζονται σε μοριακά εργαλεία, καθώς και υπηρεσιών για τη βιώσιμη και περιβαλλοντικά ασφαλή αντιμετώπισηασθενειών και εχθρών σε τρεις βασικές καλλιέργειες της Μεσογείου, την τομάτα, την ελιά και τα εσπεριδοειδή. Συντονιστής του προγράμματος είναι το Πανεπιστήμιο Θεσσαλίας και το Eργαστήριο Βιοτεχνολογίας Φυτών και Περιβάλλοντος του Τμήματος Βιοχημείας και Βιοτεχνολογίας, που ενώνει τις δυνάμεις του με το Δημοκρίτειο Πανεπιστήμιο Θράκης (Ελλάδα), την εταιρεία Φυτοθρεπτική (Ελλάδα), το Πανεπιστήμιο JaumeI (Ισπανία), το CIRAD (Γαλλία), το Εθνικό Ινστιτούτο Γεωργικής Έρευνας του Μαρόκο (Μαρόκο), το InstitutoPolitécnicodeBragança (Πορτογαλία), το CentreNationaldesSciencesetTechnologiesNucléaires (Τυνησία) και το CentreTechniquedesAgrumes (Τυνησία).

Για την παρακολούθηση του συνεδρίου μπορείτε να **εγγραφείτε δωρεάν** εδώ <http://intomed.bio.uth.gr/intomed-symposium/>. Σας περιμένουμε την **Παρασκευή 4 Δεκεμβρίου** από τις **10:00 – 19:00** για το 1ο διαδικτυακό Συνέδριο του INTOMED.

**Στοιχεία επικοινωνίας**

Ονοματεπώνυμο:ΚαλλιόπηΠαπαδοπούλου

e-mail:[kalpapad@bio.uth.gr](mailto:kalpapad@bio.uth.gr)

τηλέφωνο: 2410565244